bla dubju ta' xejn Emanuel Ellul, li kienu jsibuh bħala Leli ż-Żurrieqi. Leli twieled iż-Żurrieq iżda meta missieru mar jaħdem it-Tarzna, il-familja tiegħu ġiet toqgħod Ħal Tarxien. F'żgħożitu kien jagħmel diversi xogħlijiet, iżda l- aktar li dam kien bħala xufier tal-karozzi tal-linja. Kien f'dawk iż-żminijiet li Leli ltaqa' ma' Taljani u Sqallin li kienu ġew hawn biex jgħallmu lill- Maltin is-sengħa piroteknika jew is-sengħa tal- espert fiha, tant li l-fama tiegħu bħala mgħallem ta' ħila xterdet ma' Malta kollha. Leli kien jagħti l- akbar sodisfazzjon kull meta kien jaħdem il-logħob tan-nar hu, tant li beda jaħdem in-nar tal-festi ta' rħula oħra, barra dak ta' Ħal Tarxien. Ix-xogħol tiegħu dejjem ġie aprezzat, mhux biss mill-Maltin - iżda anki mill-Għawdxin għax, għal ħafna snin, hu Emanuel Ellul ( Iż-Żurrieqi) kien jaħdem in-nar kollu għall-festa ta' San Gwann tax-Xewkija. Dan jixhduh in-numru ta' tazzi u rigali oħra li kien jirċievi tax-xogħol sabiħ li kien jagħmel. Xi uħud minn dawn ir-rigali kien offriehom lill-Madonna tal-Lunzjata, li tant kien iħobb. Għal ħafna snin Leli ħadem in-nar għall-festa tal-Madonna tad-Duttrina. Leli ħadem ukoll bħala fitter it-Tarzna u matul il-gwerra kien membru ta' l-A.R.P. (Air Raid Precautions, grupp ta' nies impjegati biex jgħarrfu lill-pubbliku li ġej attakk mill-ajru). Hu għamel xi snin, kemm qabel u anke wara l-aħħar gwerra, jaħdem in-nar ma' l-aħwa Mattew u Leli Agius minn Ħal Tarxien. Leli kien jaħdem in-nar fejn illum hemm it-Triq tal-Barrani, faċċata tal-pompa tal-petrol, sa ħamsin sena ilu kienet għadha kollha għelieqi. Malli spiċċat l-aħħar gwerra, il-poplu kien mixtieq li jara l-ġmiel tas-sengħa tal-logħob tan-nar. Għalhekk Tempji Neolitiċi, li dak iż-żmien, jiġifieri fl-1946, kien għadu. Għal din il-wirja attendew eluf ta' Maltin. Kull min għandu 'l fuq minn ħamsin sena żgur li jiftakar dik il-kwantità kbira ta' prajvits li ġarrew nies minn kull rokna ta' Malta biex jaraw dak l-ikbar spettaklu ta' logħob tan-nar. Wara li spiċċa kollox, il- folla nfexxet iċċapċap u kien hemm min refa' lil Leli fuq l-ispallejn. Meta twaqqaf il-Kumitat tal-festa tal-Lunzjata, Leli ma naqasx li jaħdem miegħu. Lejlet il-festa ta' l- 1958, Leli ġie intervistat minn Lewis Portelli fuq ir-Rediffusion dwar ix-xogħol tiegħu ta' espert tal- logħob tan-nar. Dan it-tagħrif ġbartu mingħand Ġużeppi u Lucv Cutajar, neputijiet ta' Leli, mingħand Gaetana Farrugia, u mill-fuljett Tarxien (Għadd 7, Novembru 1962 — Jannar 1963)